**পিনাকী মজুমদার** (জন্ম: ২৬ জানুয়ারি, ১৯৬৪) একজন ভারতীয় ঘনীভূত বাস্তুপদার্থবিজ্ঞানী (ঘনপদার্থবিজ্ঞানী) এবং হরিশ-চন্দ্র গবেষণা ইনস্টিটিউটের পরিচালক। তিনি পারস্পরিক সম্পর্কযুক্ত কোয়ান্টাম ব্যবস্থা সম্পর্কিত গবেষণার জন্য খ্যাত। মজুমদার ম্যাসাচুসেটস ইনস্টিটিউট অব টেকনোলজির বৈশ্বিক ইনডাস (গ্লোবাল ইনডাস) প্রযুক্তিবিদ পুরস্কার প্রাপ্ত। বৈজ্ঞানিক গবেষণার জন্য ভারত সরকারের শীর্ষস্থানীয় সংস্থা কাউন্সিল অব সায়েন্টিফিক অ্যান্ড ইন্ডাস্ট্রিয়াল রিসার্চ ২০০৭ সালে তাকে প্রাকৃতিক বিজ্ঞান বিষয়ে অবদান রাখার জন্য বিজ্ঞান ও প্রযুক্তি ক্ষেত্রে ভারতবর্ষের অন্যতম শীর্ষস্থানীয় পুরস্কার *শান্তি স্বরূপ ভটনাগর পুরস্কার* প্রদান করে।

জীবনীক্রম
---------

ভারতীয় বিজ্ঞান ইনস্টিটিউট
১৯৬৪ সালের ২৬ জানুয়ারি পিনাকী মজুমদার ভারতের পশ্চিমবঙ্গ রাজ্যের কলকাতায় জন্মগ্রহণ করেছিলেন। তিনি ১৯৮৬ সালে যাদবপুর বিশ্ববিদ্যালয় থেকে প্রকৌশলে স্নাতক ডিগ্রি অর্জন করেন এবং মাদ্রাজের ভারতীয় প্রযুক্তিবিদ্যা প্রতিষ্ঠান থেকে পড়াশোনা চালিয়ে যান এবং ১৯৯০ সালে তিনি স্নাতকোত্তর ডিগ্রি অর্জন করেন।  তিনি ভারতীয় বিজ্ঞান ইনস্টিটিউট থেকে ডক্টরাল পড়াশোনা শেষ করেছিলেন এবং ১৯৯৬ সালে পিএইচডি অর্জন করার পরে তিনি কয়েক বছর যাবত নিউ জার্সির বেল ল্যাবরেটরিজে পোস্টডক্টরাল অধ্যয়ন করেছিলেন। ভারতে ফিরে তিনি ১৯৯৮ সালে হরিশ-চন্দ্র গবেষণা ইনস্টিটিউটে সহযোগী হিসাবে যোগদান করেন। ২০০৭ সালে পূর্ণকালীন অধ্যাপক হওয়ার আগে তিনি হরিশ-চন্দ্র গবেষণা ইনস্টিটিউটের বিভিন্ন পদে অধিষ্ঠিত ছিলেন। এর মধ্যে ২০০১ থেকে ২০০৩ সাল পর্যন্ত একজন পাঠক এবং ২০০৩ থেকে ২০০৭ সাল পর্যন্ত সহযোগী অধ্যাপক হিসেবে দায়িত্ব পালন করেছিলেন। বর্তমানে পরিচালক ও প্রথম শ্রেণির অধ্যাপক পদে অধিষ্ঠিত হয়ে তিনি হরিশ-চন্দ্র গবেষণা ইনস্টিটিউটের সাথে তার সহযোগিতা চালিয়ে যাচ্ছেন।  তিনি হোমি ভাভা জাতীয় ইনস্টিটিউটেও অধ্যাপক হিসাবে দায়িত্ব পালন করেছিলেন।

উত্তরাধিকার ও সম্মাননা
----------------------

মজুমদারের গবেষণা মূলত *বিশৃঙ্খলাবদ্ধ এবং দৃঢ়ভাবে সম্পর্কযুক্ত কোয়ান্টাম সিস্টেমগুলোতে* নিবদ্ধ ছিল এবং তার গবেষণাটি ধাতব-অন্তরক পরিবহনকে বিস্তৃতভাবে বোঝার ক্ষেত্রে সহায়তা করেছে।  তিনি *ন্যানোস্কেলের টেক্সচার গঠন* সংক্রান্ত গবেষণা *এবং বাহ্যিক ক্ষেত্র দ্বারা পরিচালিত প্রচুর প্রতিক্রিয়াতেও* অবদান রেখেছিলেন বলে জানা গেছে।  তার গবেষণা কাজগুলো বেশ কয়েকটি নিবন্ধের মাধ্যমে নথিভুক্ত করা হয়েছে   এবং গুগল স্কলার নামে বৈজ্ঞানিক নিবন্ধগুলির একটি অনলাইন নিবন্ধের ভাণ্ডার এগুলোর মধ্য হতে ৯৩ টি গবেষণা তালিকাবদ্ধ করেছে। 

মজুমদার ১৯৯০ সালে মাদ্রাজে অবস্থিত ভারতীয় প্রযুক্তিবিদ্যা প্রতিষ্ঠান থেকে পাস করার সময় রৌপ্য পদক এবং ইন্সটিটিউট মেধা পুরস্কার অর্জন করেছিলেন।  ২০০৭ সালে বিজ্ঞান ও শিল্প গবেষণা পরিষদ পিনাকীকে শান্তির স্বরূপ ভটনাগর পুরস্কার প্রদান করে, যা ভারতের অন্যতম সর্বোচ্চ বিজ্ঞান পুরস্কার।  ২০০৮ সালে তিনি আরো দুটি পুরস্কার পেয়েছিলেন; এর মধ্যে একটি হলো পারমাণবিক শক্তি বিভাগের সুরক্ষা পর্যালোচনা কমিটি (ডিএই-এসআরসি) থেকে অসামান্য গবেষণা অবেক্ষণ পুরস্কার এবং অপরটি হলো ম্যাসাচুসেটস ইনস্টিটিউট অব টেকনোলজি থেকে গ্লোবাল ইনডাস টেকনোভেটর পুরস্কার।

নির্বাচিত গ্রন্থপঞ্জি
---------------------

* পিনাকী মজুমদার, এইচ. আর. কৃষ্ণমূর্তি (১৯৯৫)। "Lattice Contraction Driven Insulator-Metal Transition in the d=∞ Local Approximation": ১৫২৫–১৫২৮। ডিওআই:10.1103/PhysRevLett.73.1525। পিএমআইডি 10056815।
* পিনাকী মজুমদার, পিটার বি. লিটলউড (১৯৯৮)। "Dependence of magnetoresistivity on charge-carrier density in metallic ferromagnets and doped magnetic semiconductors": ৪৭৯–৪৮১। ডিওআই:10.1038/26703।
* সুমতি রাও (সম্পাদক); পিনাকী মজুমদার (অধ্যায় লেখক) (৩০ মে ২০০২)। "Quantum Many Particle Physics"। *Field Theories in Condensed Matter Physics*। সিআরসি প্রেস। পৃষ্ঠা ৭–। আইএসবিএন 978-0-7503-0876-2।

কালানুক্রম
----------

• ১৯৬৪— ২৬ জানুয়ারি ভারতের পশ্চিমবঙ্গে জন্মগ্রহণ

• ১৯৮৬— যাদবপুর বিশ্ববিদ্যালয় থেকে প্রকৌশলে স্নাতক ডিগ্রি অর্জন

• ১৯৯০— স্নাতকোত্তর ডিগ্রি অর্জন

• ১৯৯৬— পিএইচডি অর্জন

• ১৯৯৮— হরিশ্চন্দ্র গবেষণা ইনস্টিটিউটে সহযোগী হিসাবে যোগদান

• ২০০৭— হরিশ-চন্দ্র গবেষণা ইনস্টিটিউটের পূর্ণকালীন অধ্যাপক নিযুক্তি

• ২০০৭— প্রাকৃতিক বিজ্ঞান বিষয়ে অবদান রাখার জন্য বিজ্ঞান ও প্রযুক্তি ক্ষেত্রে ভারতবর্ষের অন্যতম শীর্ষস্থানীয় পুরস্কার শান্তি স্বরূপ ভটনাগর পুরস্কার প্রাপ্তি

আরো দেখুন
---------

* কোয়ান্টাম সিস্টেম

তথ্যসূত্র
---------

1. ↑  "View Bhatnagar Awardees"। Shanti Swarup Bhatnagar Prize। ২০১৭-১১-১১। সংগ্রহের তারিখ ২০১৭-১১-১১।
2. ↑  "Biographical Information"। *Harish-Chandra Research Institute*। ২০১৭-১০-৩১। সংগ্রহের তারিখ ২০১৭-১০-৩১।
3. ↑  "Director and Professor I"। *Harish-Chandra Research Institute*। ২০১৭-১০-৩১। সংগ্রহের তারিখ ২০১৭-১০-৩১।
4. ↑  "Prof Pinaki Majumdar has been Appointed as Director HRI Allahabad"। *PSU Khabar*। ৩০ মার্চ ২০১৭। সংগ্রহের তারিখ ২০১৭-১০-৩১। [*স্থায়ীভাবে অকার্যকর সংযোগ*]
5. 1 2  "Pinaki Majumdar - faculty"। *Homi Bhabha National Institute*। ২০১৭-১০-৩১। ২০১৭-১১-০৭ তারিখে মূল থেকে আর্কাইভ করা। সংগ্রহের তারিখ ২০১৭-১০-৩১।
6. ↑  "Brief Profile of the Awardee"। Shanti Swarup Bhatnagar Prize। ২০১৭-১০-২১। সংগ্রহের তারিখ ২০১৭-১০-২১।
7. ↑  "Handbook of Shanti Swarup Bhatnagar Prize Winners" (পিডিএফ)। Council of Scientific and Industrial Research। ২০১৭-১০-১৭। ৪ মার্চ ২০১৬ তারিখে মূল (পিডিএফ) থেকে আর্কাইভ করা। সংগ্রহের তারিখ ২০১৭-১০-১৭।
8. ↑  "On ResearchGate"। On ResearchGate। ২০১৭-১০-১৭। সংগ্রহের তারিখ ২০১৭-১০-১৭।
9. ↑  Please see *Selected bibliography* section
10. ↑  "On Google Scholar"। Google Scholar। ২০১৭-১০-৩১। সংগ্রহের তারিখ ২০১৭-১০-৩১।
11. ↑  "CSIR list of Awardees"। Council of Scientific and Industrial Research। ২০১৭।
12. ↑  "Materials and Energy Category"। *Massachusetts Institute of Technology*। ২০১৭-১০-৩১। ২০১৭-০৫-১৮ তারিখে মূল থেকে আর্কাইভ করা। সংগ্রহের তারিখ ২০১৭-১০-৩১।

বহিঃসংযোগ
---------

* পিনাকী মজুমদার (৪ জুন ২০১৩)। "Thermal fluctuations in Fermi superfluids" (YouTube video)। International Centre for Theoretical Sciences। সংগ্রহের তারিখ ২০১৭-১০-৩১।